Die Eröffnungsveranstaltung am 28.09.17
Lange schon hatten sich die Organisatoren um den Bayern Andreas Valjavec, der selbst von sich behauptet kein Plattdeutsch zu sprechen oder zu verstehen, und die vielen Ausrichter der einzelnen Veranstaltungen vorbereitet. Gestern war es nun soweit: Die 2. Plattdeutschen Kulturtage in Hamburg sind feierlich im großen Saal des Walddörfer SV eröffnet worden.
Begrüßt wurden die geladenen Gäste durch Ulrich Lopatta, den Gastgeber. Diesem folgte Andreas Valjavec, dessen Rede von Claudia Iden humorvoll ins Plattdeutsche übersetzt wurde. Dann betrat einer die Bühne, der nicht zum ersten Mal auf den "Brettern, die die Welt bedeuten" steht: Der Schirmherr der Veranstaltung und Intendant des Ohnsorg Theaters Michael Lang. "Die Plattdeutschkompetenz in meiner Generation ist eher schmal ausgelegt", so Lang, der sich erfreut, dass die fast von der Bildfläche verschwundene Sprache inzwischen wieder immer mehr Anhänger bekommt.
Vor der Pause war dann noch der Shanty-Chor der Henneberg Bühne mit mehreren Liedern zu hören. Der zweite Teil des Abends wurde eingeleitet mit einem Grußwort von Peter Pape, dem in Volksdorf lebenden Vorsitzenden der Bezirksversammlung Wandsbek. Von ihm übernahm Sabine Kaack, Schauspielerin und UNESCO-Botschafterin des niederdeutschen Theaterspiels, das Mikrofon.
Der Abend endete mit einem zweiten Auftritt des Shanty-Chores.
Bis zum 15.10.17 gibt es nun an den verschiedensten Veranstaltungsorten einen bunten Strauß von Veranstaltungen "op Platt".
Die Hauptveranstaltung am 07. Oktober mit Werner Moosen und Gerd Spiekermann. Sponsor war die Walddörfer Wohnungsbaugenossenschaft vertreten durch ihren Geschäftsführer Ulrich Stallmann, auf dem Foto rechts neben Andreas Valjavec und Annett Tudsen
2. Plattdeutsche Kulturtage 2017 – Vörbi! Un nu?
Wat is nableven?- För uns, dat Musumsdorf Volksdorf, as een vun söventeihn Utrichtern un mit fief vun negenunföfftig Veranstaltungen? Nix weniger, as blots dat Langen - DANKESCHEUN to seggen. An all, de to dat to Stann kamen vun düsse achtteihn Dag hölpen hebbt. Dor is all`n vöran de "IG Plattdeutsche Kulturtage" üm Andreas Valjavec, mit Annett Tudsen, de vun överall her dat nödige Geld tohoop sammelt hett, un Birgit Flügge, de fix hölpt hett den wunnerboren Flyer to maaken. - Dank an all´, de Annett´s "Werben" nageven un deep inne Tasch grepen hebbt. Vun de Bezirksversammlung Wandsbek bit to de Vereens un de lütten Firmen, de all wat togeven hebbt. - Dank an dat HEIMAT-ECHO för de beid´n "Sieden op platt" un de Hölp bi de Flyers. Un Dank ok an uns Reimer Lindemann, de de Texten dorto so fein "platt mookt" hett.
Hartlichen Dank seggt wi besünners an all de Lüüd, de uns Anbotten wohrnahmen un den Weg in uns Museumsdörp funnen hebbt.- Bi de vun uns anbotten "Föhrungen op Platt" weern dat vun lütte Gruppen bet hen to ´ne Föhrung mit blots een Besökersche. Seker mal wat ganz besünneres. - De Plattdüütschavend mit Jan Graf weer mal wedder ´n heel Vergnögen. Dor weer wiss nich een vun de Besöker, de beduert hett, dat he sik bi dat Schietwedder mit den Orkan, op`n Padd maakt hett. - Uns Plattdüütschkrink is ditmal woll richtig wohrnahmen worr´n, un hett männig een niegen Plattsnacker in´n Wagnerhoff kamen laten. De twee Stunnen mit Vertellen un Gesang weern gau rüm.
Un nu?- Nu töövt wi op de tokamen "Plattdeutschen Kulturtage 2019".
Claus Neupert
Der "Vorgeschmack" auf dem Stadtteilfest
Ein Rückblick auf die 1. Plattdeutschen Kulturtage 2015
Im Herbst 2015 standen im Hamburger Nordosten rund zwei Wochen unter dem Motto "Snack mol wedder platt!". Viele Vereine und Institutionen beteiligten sich an den erstmalig stattfindenden "Plattdeutschen Kulturtagen in Hamburg". In diesem Rahmen gab es ganz unterschiedliche Veranstaltungen, wie zum Beispiel Konzerte, Lesungen, Vorträge, Theaterstücke, ein Erntefest mit Gottesdienst und vieles mehr, alles "op platt". Die Interessengemeinschaft Plattdeutsche Kulturtage kann über Diese E-Mail-Adresse ist vor Spambots geschützt! Zur Anzeige muss JavaScript eingeschaltet sein! erreicht werden.
Die Plattdeutschen Kulturtage beim NDR: Claus Neupert (De Spieker), Anke Harnack (NDR) und Andreas Valjavec (Initiator der PDKT), von links nach rechts
Das Programm 2015:
Einige Eindrücke von der Eröffnungsveranstaltung:
(Fotos: Elke Harjes)
... und dann gab es natürlich noch viele andere Veranstaltungen ...
Die 1. Plattdeutschen Kulturtage im Presseecho
Ein Bericht im Volksdorf Journal am 29.09.15 über die Eröffnungsveranstaltung:
Vom 25. September bis zum 04. Oktober liefen die 1. Plattdeutschen Kulturtage in Hamburg, die in der zugehörigen Broschüre beworben werden mit den Worten: "Plattdeutsch auf ganzer Linie: Theater, Vorlesungen, Filmvorführungen, ein Literatur Speed Dating, ein plattdeutscher Gottesdienst, und noch vieles mehr."
Die Eröffnungsveranstaltung für geladene Gäste fand am vergangenen Freitag im Max-Kramp-Haus in Duvenstedt statt. Das Umfangreiche Programm sah diverse Redner vor: Den Anfang machte Roland Seifert, der humorvoll auch durch den Abend führte. Dann kam, nachdem der Hamburger Ärztechor, 6 Lieder mit Texten von Hermann Claudius vorgetragen hatte, dirigiert vom Chorleiter Andreas Wendorff, der Initiator der Plattdeutschen Kulturtage Dr. Andreas Valjavec (ein Urbayer, der seiner eigenen Aussage nach kein Wort Plattdeutsch spricht, und erst "langsam anfängt" diese Sprache zu verstehen) zu Wort. Ihm folgte ein Grußwort des Schirmherrn Christian Seeler, seines Zeichens Intendant des Ohnsorg-Theaters. Schließlich wünschte auch noch Thomas Ritzenhoff, der Leiter des Wandsbeker Bezirksamtes, viel Erfolg für die Veranstaltung.
Nach den vielen Reden ging es weiter mit Musik. Erneut betraten die weit über 20 Mitglieder des Hamburger Ärztechors die Bühne im großen Saal des Max-Kramp-Hauses und sangen weitere 7 Lieder mit Texten von Klaus Groth, Hermann Claudius und dem Wolff-Trio, unter anderem "Dat du min Leevsten büst" und "Tüdelband".
Es folgte eine Pause bei Getränken und angeregten Gesprächen, aber auch dem Verkauf der Eintrittskarten für das Konzert von Yared Dibaba mit seiner Band, das am Sonnabend, dem 03. Oktober, im Walddörfer Sportforum stattfindet.
Anschließend sorgte der Shanty-Chor Henneberg mit 5 Liedern für maritime Stimmung im mit rund 200 Gästen gut gefüllten Saal.
Dann kam der zu Wort, der sich seit über 50 Jahren um die Geschicke des gastgebenden Vereins, der Vereinigung Duvenstedt e.V., und in dem Zusammenhang auch ausgiebig um die plattdeutsche Sprache gekümmert hat: Der Ehrenvorsitzende des Vereins Hinni Jürjens.
Weiter ging es mit dem Shanty-Chor Henneberg - 2. Teil. Die Lieder ("Lied von der Seilerstraße", "Hamborger Fährjung", "An de Eck von de Steenstroot" und "Wenn de Wind dör de Böhm geiht" konnte wohl jeder mitsingen.
Schließlich animierten noch beide Chöre gleichzeitig stimmgewaltig und erfolgreich die Besucher zum Mitsingen, bevor der Abend gegen 21:30 Uhr endete.
Das war im Heimat Echo vom 7. Oktober 2015 über das Dibaba-Konzert im WSV-Sportforum zu lesen:
... dor keem een, de hett dat eenfach mookt ...
Is jo düsse Snack ok al mol över'n Weg lopen: "All hebbt se seggt, dat geiht nich. Man denn keem een, de wüss dat nich un hett dat eenfach mookt"? So leeg süht dat jo to'n Glück mit dat Plattdüütsche nich ut. ... Liekers heff ik an düssen Snack denken müsst bi de "1. Plattdeutschen Kulturtagen in Hamburg". Dor warrt överleggt un diskereert un ploont, wo een dat Plattdüütsche wedder vöran- un in de Köpp un op de Tungen vun de Lüüd bringen kann. Un denn kümmt dor een ut Bayern, een, de gor keen Platt snacken un, wenn't goot löppt, man en beten wat verstahn kann, un organiseert – mol eben – Plattdüütsche Kultuurdaag för Hamborg. So düch mi dat tominnst. "Ich kann die Plattdeutschen verstehen, wir haben in Bayern das gleiche Problem mit unserem Dialekt", vertell mi de Koordinator vun de "IG Plattdeutsche Kulturtage in Hamburg", Dr. Andreas Valjavec op de Eröffnungsveranstalten vun de "1. Plattdeutschen Kulturtagen in Hamburg". Heel Hamborg? Nee, dat mutt een togeven, de Veranstalten funnen all in'n Noordoosten vun Hamborg statt, in de Woolddörper Duvenstedt, Bargstedt, Volksdörp, ok in Jenfeld un Poppenbüttel. Man bi de neegsten plattdüütschen Kultuurdaag in Hamborg, de dat no Dr. Valjavec in twee Johren geven schall, kann een dat jo över de Stadt hen utbreden. He harr dor al en poor Ideen... Dor markt een foorts, dat is een, de anpackt un geern wat op de Been stellen mag. Natürlich hett he dat nich alleen schafft, dor weern männich anner Lüüd, de sik engascheert hebbt, ploont un wuracht, bet dat Programm trecht weer. So as de Spreker vun de Interessengemeenschop Roland Seifert, de ok bi't Duvenstedter Amateurtheoter speelt un op de Eröffnungsveranstalten dat plattdüütsche Begröten övernohmen hett. Över dörtig Veranstalten geev dat in de Tiet vun'n 25. September bet to'n 4. Oktober, de in en fein lütt Heft oplist weern. Dorto hören Theoterstücken, Lesen, Kunzeerte, Films, plattdüütsche Föhrungen dör dat Museumsdörp un männichwat mehr. Een kunn gor nich överall hen, wo een gern hen müch. An'n 30. September geev dat sogor de hele Utgoov vun dat Regionalblatt Heimat-Echo op Platt. Klor, männich vun de Veranstalten weern so as so ploont un harrn ok ahn de plattdüütschen Kulturdaag stattfunnen. De Theoterstücken vun de Hennebergbühne, de VB Jenfeld un dat Duvenstedter Amateurtheoter harr dat ok so geven. Den Plattdüütschkrink in't Museumsdörp Volksdörp gifft dat al lang un dat Kunzeert vun Otto Groote stünn ok al vördem in sien Klenner. Man dat mutt een liekers estemeern, dat de IG dat allens tohoopdragen hett un noch orrig wat dorto organiseert.
De Eröffnungsveranstalten funn in't Max-Kramp-Huus in Duvenstedt statt. No dat Begröten vun Roland Seifert snacken dor Dr. Andreas Valjavec, de Intendant vun't Ohnsorg-Theoter un Schirmherr vun de Plattdüütschen Kultuurdaag Christian Seeler un de Baas vun't Bezirksamt Wandsbek Thomas Ritzenhoff. No de Paus geev dat noch en Leevsverkloren an de plattdüütsche Sprook mit den Appell, ehr wiedertogeven vun Hans-Hinrich Jürjens, de lange Johren Vörsitter vun de Vereinigung Duvenstedt weer. All Reden weern fein kott. So geev dat noog Tiet för dat musikolsche Programm. Dor weern twee Chöre för komen. De hebbt wiest wo breet dat Spektrum vun plattdüütsche Musik ween kann. In'n eersten Deel süng de Hamborger Ärztechor Texte vun Hermann Claudius un Klaus Groth. To de Texten vun Claudius hett de Baas vun den Chor, Andreas Wendorff, de Musik sülvst schreven. As Kuntrastprogramm süng de Shanty-Chor Henneberg in'n tweten Deel Shantys, typische Hamborger Stücken as de Hamborger Ketelklopper, dat Leed vun de Seilerstroot, den Hamborger Fährjung un "An de Eck vun'e Steenstroot", man ok "Mien Jehann" vun Klaus Groth un den Fresenhoff vun Knut Kiesewetter.
De neegste Veranstalten, de ik besöcht heff, weer en Diskuschoon mit Lüüd vun den Plattdüütschroot för Hamborg to dat wichtige Thema "Wozu Plattdeutsch in einer globalisierten Stadt". Vele Lüüd weern dor nich komen. Blangen de fief Lüüd vun'n Plattdüütschroot weern dor blots noch üm un bi teihn Interesseerte. So kunnen wi in en kommodigen Krink sitten. ... An düssen Obend stell de Plattdüütschroot de Europäische Charta vun'e Regional- oder Minnerheitensproken un ehr Bedüden för de plattdüütsche Sprook in Hamborg vör. De Plattdüütschroot sett sik sünnerlich dorför in, dat in Hamborg de Kinner in Scholen un Kinnergoorns nu wedder Platt lehren köönt. Vun de Gäst bi de Diskuschoon keem de Kummentor, dat een noch veel mehr för Plattdüütsch doon kunn. Een müss blots all de Lüüd, de wat doon wüllt, tohoopbringen. ... To dat ankünnigte Thema sünd wi bi all dat Vörstellen un Diskereern gor nich recht komen. Schood, över de Rull vun dat Plattdüütsche in uns globaliseerte Stadt harr ik bannig geern wat höört! Ik hoop, dat gifft en Fortsetten vun düsse Veranstalten.
An'n 1. Oktober stunn in't Programm vun de Plattdüütschen Kultuurdaag een Kunzert vun den ostfreesschen Ledermoker Otto Groote un sien Ensemble. Dor harr ik mi al lang för anmellt. He harr sien niege CD "Noordlandwind" dorbi. Op dat Kunzeert speel he niege un ok wat öllere Leder. Sien "Heven is för de Engels" dröff op keen Kunzeert fehlen. Twüschendrin verkloor he sien Gedanken to de Leders un höll Kuntakt to dat Publikum. To'n Afsluss geev dat ok noch wat to'n Mitsingen oder –summen un de Utsicht, dat dat vun't Otto Goote Ensemble al tokomen Johr en CD mit plattdüütsche "Volksleder" geven schall. So güng in de besünnere Stimmung vun de nieg renoveerte Volksdörper KunstKate en wunnerboren Obend toenn. To de sülvige Tiet lees Christa Heise-Batt in't Museumsdörp in Volksdörp. Dor heff ik mi argert, dat ik mi nich delen kunn. Man as ik höört heff, weer ok de Lesen goot besöcht.
Twee Daag later weer ik denn bi dat Kunzeert vun Yared Dibaba in't Walddörfer Sportforum. Heel interessant weer al de Vörgrupp. Dat weern de ostfreesschen Rapper BLOWM & MADDIN un de MAUDEFAADES. De harrn ok jümehr eerste CD dorbi, de jüst rutkomen weer. Dat weer al en Experiment: In't Publikum seten en Barg öllere Lüüd, de sik vördem wiss noch nich veel mit Rap afgeven harrn. Un en Rapper speelt normolerwies nich vör Lüüd, de op Stöhlen sitten doot, as Blowm verkloor. Man dat hett heel goot slumpt. Mit ehrn sympathschen Ton un Titel as "Nützt jo al nix" un "Wat mutt dat mutt" hebbt se de Tohörers för sik innohmen un mit den Swung vun ehrn Optritt ansteken. Bi "Mien Oma seggt yo" hebbt denn all orrig "Yo" ropen. Dat geev orrig Applaus un ik heff nüms sehn, de utneiht weer. In'e Paus hett denn ok de een oder anner CD en niegen Besitter funnen. Dat wiest al wedder, dor is wat an, wat ik al lang vermoden bün: Platt höllt jung! Yared Dibaba keem denn op de Bühn tohoop mit en Koppel vun Musikers vun överall op de Welt. Ankünnigt weer jo, dat he Shantys singen schull. Sungen hett he denn ok un dat heel goot. He hett jo ok Musik studeert. Un de Band hett bannig gode Musik mookt, wenn't ok nich allens Shantys weern. Man tominnst de halve Tiet hett he snackt. Vun sien Dööntjes heff ik en Deel al kennt, man liekers kann een sik högen, wo he de vertellen deit. Op de Schauspeelschool weer he jo ok. He treed as Afkoot vun dat Plattdüütsche op un meen, een schull lever "Ackersnacker" un "Ackerwischer" seggen as "Handy" un "Tablet". Denn keem kloor noch de Geschicht, dat in sien Heimat Oromia in Äthiopien dat echte Platt snackt warrt un he nu as Entwicklungshölper för Platt no Noorddüütschland komen is. He vertell, sien gröttsten Kulturschock harr he in Bayern kregen un güng orrig op de Bayern dal. Wat he wüss, wokeen em dor inloodt harr? Man Dr. Valjavec hett sik dor nix ut mookt. ...
As letzte Veranstalten vun de Kultuurdaag heff ik dat Programm "Platt is Changing" vun Bärbel Wolfmeyer un Inge Lorenzen besöcht. Bärbel Wolfmeyer hett Texte ut ehr Book "Diekshoop in Overkneestielettosteveln" vördragen. ... Inge Lorenzen hett to ehr Guitarre wunnerbore plattdüütsche Texte sungen. Indruck mookt hebbt sünnerlich de verscheden Richten vun ehr Musik. Dat geiht vun egen Stücken, de foken no Folk klingt, bet to plattdüütsche Versionen vun Stücken vun Leonard Cohen un de "Toten Hosen".
Bi dree vun de veer Veranstalten heff ik Dr. Valjavec wedder drapen. He vertell, he harr jeedeen Veranstaltungsoort tominnst eenmol besöcht. Dat nööm ik Engagement! Dor kunn sik so männicheen wat vun afkieken.
PETRA KÜCKLICH-in Quickborn, Zeitschrift für plattdeutsche Sprache und Literatur, Heft 4/2015
Im Herbst 2015 fanden sie zum ersten Mal statt, die Plattdeutschen Kulturtage in Hamburg. Rund zwei Wochen standen im Hamburger Nordosten unter dem Motto "Snack mol wedder platt!".
Ziel der Initiatoren dieser Veranstaltung ist es, möglichst viele Vereine und Institutionen zu gewinnen, die im Rahmen der Plattdeutschen Kulturtage ganz unterschiedliche Veranstaltungen, wie zum Beispiel Konzerte, Lesungen, Vorträge, Theaterstücke, ein Erntefest mit Gottesdienst und vieles mehr, alles "op platt" aufführen.
Die Idee sieht vor, dass die Planung und Durchführung der einzelnen Veranstaltungen von den jeweils ausrichtenden Vereinen übernommen wird. Das angestrebte Spektrum der Angebote reicht dabei vom Hipp-Hopp "op platt" über spezielle plattdeutsche Führungen im Museumsdorf, bis hin zu Theaterstücken. Ziel ist es, die Plattdeutschen Kulturtage alle 2 Jahre zu wiederholen.